# Didieji Žemaičių Kalvarijos atlaidai

### Straipsnis iš Vikipedijos, laisvosios enciklopedijos.

Tikinčiųjų procesija eina Kalvarijos Kalnus. 2006 m.

Didieji Žemaičių Kalvarijos Švenčiausiosios Mergelės Marijos Apsilankymo atlaidai – Katalikų Bažnyčios atlaidai, vykstantys nedideliame Žemaičių Kalvarijos miestelyje, Žemaitijoje, ir skirti Švč. Mergelei Marijai, sutraukiantys tūkstančius piligrimų.

Per Kalvarijos atlaidus yra nešama monstrancija su Šv. Kryžiaus relikvija. Tikima, kad gaunamas palaiminimas šios relikvijos, kurią Lietuvoje turi tik Žemaičių Kalvarijos bažnyčia, dėka.

Atlaidai prasideda liepos mėnesio pradžioje ir trunka kone dvi savaites. Pati didžiausia atlaidų procesija būna sekmadienį.

Šv. Mišias iškilmingai aukoja visos Lietuvos vyskupai, kunigai, sakomi pamokslai. Seserys vienuolės veda katechezę, parengima speciali evangelizacinė programa su agape, vyksta koncertai. Atlaiduose dalyvauja tūkstančiai maldininkų iš Lietuvos ir užsienio. 1937 metais švenčiant Žemaičių Kalvarijos 300 metų jubiliejų, šventovėje apsilankė apie 100 000 maldininkų.

Šv. Mišias kiekvieną dieną aukoja visi Lietuvos vyskupai, Šventojo Sosto Apaštališkasis Nuncijus. Žemaičių Kalvarijos Bazilikoje giedami mišparai, vyksta eucharistinės procesijos aplink Baziliką ir Kryžiaus kelyje.

## [taisyti] Ž. Kalvarijos kryžiaus kelias

Žemaičių Kalvarijos Kryžiaus kelią įkūrė vysk. Jurgis Tiškevičius 1637 m. Jis pats parinko vietas ir žingsniais atmatavo, kad viskas atitiktų Kristaus kančios kelią Jeruzalėje. Naujuosius Žemaičių Kalvarijos kalnus sudaro 20 stočių, kurių 2 („Pas Kajafą“ ir „Kalėjime“) yra vienoje koplyčioje. Kelio ilgis apie 7 km. Didžiausia yra 18-a nukryžiavimo koplyčia, kurią ištapė K. Varnelis.

18-oji stotis — „Jėzus kenčia ir miršta ant kryžiaus“

1. Paskutinė vakarienė
2. Jėzaus atsisveikinimas su motina
3. Jėzus meldžiasi Alyvų sode
4. Viešpats Jėzus suimamas
5. Prie Cedrono upelio
6. Pas Aną
7. Pas Kajafą (dviguba)
8. Kalėjime (dviguba)
9. Pas Pilotą
10. Pas Erodą
11. Rotušėje
12. Jėzus sutinka savo Motiną
13. Jėzus sutinka šv. Veroniką
14. Prie miesto vartų
15. Cirenietis padeda nešti kryžių
16. Jėzus parpuola trečią kartą
17. Jėzų išvelka iš drabužių
18. Jėzus kenčia ir miršta ant kryžiaus
19. Jėzų laidoja
20. Šventojo kryžiaus atradimas

Rodomas puslapis "http://lt.wikipedia.org../../../d/i/d/Didieji_%C5%BDemai%C4%8Di%C5%B3_Kalvarijos_atlaidai_c99d.html"

Kategorijos: Katalikų šventės | Plungės rajonas | Žemaičių Kalvarija

##### Views

- Straipsnis
- Aptarimas
- Dabartinė versija

##### Paieška